Uspeh malih pivara u SAD
Glas Amerike posjetio je jednu lokalnu pivaru, kako bi se upoznao sa modernim varijacijama drevnog procesa. 
Teško je zamisliti život bez piva, naročito u pivari “Leteći pas” (Flying Dog). Ovdje se svakog minuta proizvodnje puni 250 flaša, kaže Erin Bajls, što je veoma dobar rezultat za pivaru koju je osnivač osmislio tokom planinarske ekspedicije 1983. godine. To putovanje se nastavilo, zato što se proizvodi ove pivare mogu naći širom Sjedinjenih Država, kao i preko Atlantika, u više evropskih zemalja. I kao sva dobra putovanja, sve počinje sa malim koracima. Tokom ovog procesa žitarice se odvajaju od nove tečne mješavine pod nazivom pivska šira (wort) “ Hmelj je biljka koja pivu daje gorki ukus i miris. Dodaje se tri puta za oko dva sata prije nego što je mješavina spremna za kvasac. U ovim tankovima, koji su instalirani nekoliko dana uoči naše posjete, odvija se magični proces. Kvalitet piva se zatim provjerava u laboratoriji, prije nego što se pošalje na flaširanje. Pojedine specijalne količine se flaširaju ručno, dok veći dio flaširaju mašine sa izuzetnom preciznošću. Ukoliko ste međutim jedan od srećnika kojem se pružila prilika da posjeti ovu pivaru, možete da na licu mjesta isprobate neke od njenih ukusnih proizvoda.